
Parlamentul  României

Camera  Deputaţilor

Comisia pentru industrii si servicii

Bucureşti 2.07.2008

                                                                                                                                    Nr. 23/243/2008

AVIZ

asupra proiectului de Lege pentru modificarea alin.(9) al art.7 din Legea nr.50/1991 privind autorizarea executării lucrărilor de construcţii, republicată

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii, a fost sesizată pentru aviz, cu proiectul de lege pentru modificarea alin.(9) al art.7 din Legea nr.50/1991 privind autorizarea executării lucrărilor de construcţii, republicată, transmis  cu adresa nr. PLx 235/22.04.2008 şi înregistrat cu nr. 23/243/23.04.2008.

Proiectul de lege, bazat pe propunerea legislativă a 14 deputaţi, are ca obiect modificarea art.7 din Legea nr.50/1991 privind autorizarea executării lucrărilor de construcţii, intervenţia legislativă vizând ca autorizaţia de construire să se emită doar dacă sunt îndeplinite cumulativ condiţiile prevăzute de lege. Totodată, se propune ca autoritatea emitentă a autorizaţiei să nu fie responsabilă pentru eventualele prejudicii ulterioare cauzate de existenţa, în momentul emiterii actului, a unor litigii aflate pe rolul instanţelor judecătoreşti privind imobilul – teren şi/sau construcţii, urmând ca responsabilitatea să revină solicitantului autorizaţiei.
Avizul comisiei urmează să fie transmis Comisiei pentru administraţie publică, amenajarea teritoriului şi echilibru ecologic, care este sesizată în fond. 
Propunerea legislativă a fost avizată favorabil de Consiliul Legislativ, cu nr. 1455/22 octombrie 2007, cu observaţii şi propuneri privind normele de tehnică legislativă.

Guvernul României prin punctul său de vedere transmis cu adresa nr. 3137 din 27.11.2007, a comunicat că susţine adoptarea propunerii legislative, sub rezerva însuşirii amendamentelor propuse şi transmise cu această adresă.
Senatul în calitate de primă cameră sesizată a adoptat acest proiect de lege în şedinţa din 15 aprilie 2008.

Examinarea proiectului de Lege a avut loc în şedinţa comisiei din data de 2 iulie 2008.

În urma  dezbaterilor, membrii comisiei au hotărât, în unanimitate, avizarea favorabilă a proiectului de Lege, cu amendamente admise.

Prin obiectul de reglementare şi conţinut, proiectul de lege face parte din categoria legilor organice.

Potrivit prevederilor articolului 75 alineatele (1) şi (3) din Constituţia României, republicată, Camera decizională pentru acest proiect de lege este Camera Deputaţilor .
PREŞEDINTE,

Iulian IANCU

      Viorica Petraşcu, Consilier parlamentar;

A M E N D A M E N T E  ADMISE

asupra proiectului de Lege pentru modificarea alin.(9) al art.7 din Legea nr.50/1991 

privind autorizarea executării lucrărilor de construcţii, republicată

	3.
	“(9) Autorizaţia de construire se emite dacă sunt îndeplinite cumulativ condiţiile cerute prin prezenta lege. Autoritatea emitentă a autorizaţiei nu este responsabilă pentru eventualele prejudicii ulterioare cauzate de existenţa, în momentul emiterii actului, a unor litigii aflate pe rolul instanţelor judecătoreşti privind imobilul - teren şi/sau construcţii – responsabilitatea aparţinând solicitantului.”
	“(9) Autorizaţia de construire se emite dacă sunt îndeplinite cumulativ condiţiile cerute prin prezenta lege. Autoritatea emitentă a autorizaţiei nu este responsabilă pentru eventualele prejudicii ulterioare cauzate de existenţa, la momentul emiterii actului, a unor litigii aflate pe rolul instanţelor judecătoreşti privind imobilul-teren şi/sau construcţii – responsabilitatea aparţinând solicitantului.”
	“(9) Autorizaţia de construire se emite dacă sunt îndeplinite,cumulativ, condiţiile cerute prin prezenta lege.
 În cazul existenţei unor litigii, autorizaţia de construire se emite numai după soluţionarea definitivă şi irevocabilă a acestora”
	


PREŞEDINTE,

Iulian IANCU


Viorica Petraşcu,

